พรุ่งนี้ขึ้นราคาเบนซิน 40 สตางค์
กรุงเทพ--22 ก.พ.48 รอยเตอร์ รายงานว่า บมจ.ปตท.(PTT) จะปรับขึ้นราคาขายปลีกน้ำมันเบนซินอีก 40 สตางค์/ลิตร มีผลตั้งแต่พรุ่งนี้ นับเป็นการปรับขึ้นเป็นครั้งที่ 2 ในเดือนนี้ หลังจากเพิ่งปรับขึ้นไปเมื่อปลายสัปดาห์ก่อน ส่งผลให้ราคาน้ำมันในเขตกรุงเทพและปริมณฑลของปตท.ในวันพรุ่งนี้ เป็นดังนี้เบนซิน ออกเทน 95 อยู่ที่ 20.89 บาท/ลิตร เบนซิน ออกเทน 91 อยู่ที่ 20.09 บาท/ลิตร ส่วนดีเซล ยังคงเดิมที่ 15.19 บาท/ลิตร นายอภิสิทธิ์ รุจิเกียรติกำจร รองกรรรมการผู้จัดการใหญ่ PTT กล่าวว่า การปรับขึ้นราคาน้ำมันดังกล่าว เนื่องจากราคาน้ำมันในตลาดโลกปรับสูงขึ้น ทำให้ค่าการตลาดน้ำมันเบนซินอยู่ในระดับต่ำมากโดยอยู่ที่ 20-30 สตางค์/ลิตร ปตท.จึงจำเป็นต้องปรับขึ้นราคาน้ำมัน ซึ่งจะทำให้ค่าการตลาดเพิ่มมาที่ 60-70 สตางค์/ลิตร 
กรุงเทพ--22 ก.พ.48 รอยเตอร์ รายงานว่า บมจ.ปตท.(PTT) จะปรับขึ้นราคาขายปลีกน้ำมันเบนซินอีก 40 สตางค์/ลิตร มีผลตั้งแต่พรุ่งนี้ นับเป็นการปรับขึ้นเป็นครั้งที่ 2 ในเดือนนี้